Luka
Luka ili pristanište je mjesto na obalama mora, jezera ili rijeka i služi za pristajanje brodova i prekrcaj tereta s brodova i na njih. Luke često imaju opremu za prekrcaj tereta kao što su dizalice i viličari, čiji vlasnici mogu biti privatne osobe ili javne ustanove. Često se u blizini luke nalaze postrojenja za konzerviranje i druge vrste obrade robe. Za funkcioniranje luke važna je dubina vode u kanalima ili vezovima, zaštita od vjetra, valova i oluja, kao i pristup kopnenim prijevoznim sredstvima kao što su željeznica i kamioni. Rijetke su luke sa dubljim vodama, ali one mogu primati veće, ekonomičnije brodove. S obzirom na to da su kroz historiju luke služile za prijem različitih vrsta transporta, oprema varira u širokom rasponu. Samo područje luka se može protezati kilometrima obale, i dominirati lokalnom ekonomijom. Neke luke služe samo u vojne svrhe.